Foto: AP AQSh prezidenti Donald Tramp Federal qidiruvlar byurosi (FQB) rahbariyatini keskin tanqid qildi. Bu haqda Fox News xabar bermoqda. «FQB - bu fantastik tashkilot, biroq uning rahbariyatidagi ba’zi shaxslar "chirigan olmalar" ekanini ko‘rsatib qo‘ydi. FQB sobiq direktori Jyeyms Komi ulardan biri bo‘lgan», - degan Tramp. AQSh prezidentining ta’kidlashicha, Komini mahkama rahbari lavozimidan bo‘shatib, mamlakat manfaati uchun «juda katta» ish qildi. Eslatib o‘tamiz, avvalroq FQB Tramp shtabida yashirin xabarchiga ega bo‘lgani xabar qilingandi.